Vanda Kravčionok

Vanda Kuzmina-Kravčionok (g. 1969 m. rugpjūčio 6 d. Šilėnuose, Vilniaus rajonas) – Lietuvos ir Vilniaus miesto savivaldybės politinė bei visuomenės veikėja.

 Biografija 
1976–1984 m. mokėsi Mazuriškių aštuonmetėje mokykloje, 1984–1987 m. Vilniaus 11-oje vidurinėje mokykloje. 1987–1991 m. AB „Plasta“ informatikos tarnybos operatorė. 1991–1993 m. lankė lenkų kultūros studijas Balstogėje, įgijo mėgėjų teatro režisierės specialybę.

1994–1997 m. Lietuvos lenkų sąjungos sekretorė, 1999–2007 m. iždininkė. 2001–2004 m. Seimo nario Valdemaro Tomaševskio padėjėja-sekretorė. 2004–2012 m. Vilniaus rajono savivaldybės merės patarėja. 2006–2009 m. studijavo Lodzės humanitarinių mokslų ir ekonomikos akademijos Socialinės pedagogikos fakultete.

Lietuvos lenkų sąjungos narė, Lietuvos lenkų rinkimų akcijos (LLRA) Vilniaus miesto skyriaus narė, LLRA vyriausiosios tarybos narė, nuo 2004 m. LLRA atsakingoji sekretorė, nuo 2012 m. LLRA pirmininko pavaduotoja. 2007–2011 m. Vilniaus miesto savivaldybės tarybos narė. 2011–2012 m. su LLRA ir Rusų aljanso koalicija „Valdemaro Tomaševskio blokas“ – Vilniaus miesto savivaldybės tarybos narė. Nuo 2012 m. LR Seimo narė.2012–2016 m. kadencijos Seimo narė Laimėjo 2016 m. Lietuvos Respublikos Seimo rinkimuose.

Sutuoktinis Jevgenij, sūnūs Edvin ir Kamil.2008 m. LR Seimo rinkimai 2012 m. LR Seimo rinkimai 

 Šaltiniai 

Kategorija:Vilniaus politikai
Kategorija:Lietuvos lenkų politinių organizacijų veikėjai
Kategorija:Seimo nariai